CELEX: 62019CN0248
Language: sl
Date: 2019-03-20 00:00:00
Title: Zadeva C-248/19: Tožba, vložena 20. marca 2019 – Evropska komisija/Republika Ciper

24.6.2019   
            
            
               SL
            
            
               Uradni list Evropske unije
            
            
               C 213/10
            
         
      Tožba, vložena 20. marca 2019 – Evropska komisija/Republika Ciper
      (Zadeva C-248/19)
      (2019/C 213/10)
      Jezik postopka: grščina
      
         Stranki
      
      
         Tožeča stranka: Evropska komisija (zastopnika: D. Triantafyllou in R. Manhaeve)
      
         Tožena stranka: Republika Ciper
      
         Predlog tožeče stranke
      
      
                  —
               
               
                  Tožeča stranka Sodišču predlaga, naj ugotovi, da
                  
                              —
                           
                           
                              Republika Ciper s tem, da ni poskrbela za vzpostavitev kanalizacijskega sistema v 31 aglomeracijah (Aradippou, Ipsonas, Dali, Varoklini, Deryneia, Sotira, Xylofagou, Pervolia, Kolossi, Poli Chrysochous, Leivadia, Dromolaxia, Pera Chorio-Nisou, Liopetri, Avgorou, Paliometocho, Kiti, Frenaros, Ormideia, Kokkinotrimithia, Trachoni, Episkopi, Xylotympou, Pano Polemidia, Pyla, Lympia, Parekklisia, Kakopetria, Achna, Meneou in Pyrgos), kot predpisuje člen 3 Direktive 91/271/EGS (1) in Priloga I, točka A, k tej direktivi, ter
                           
                        
                              —
                           
                           
                              ni zagotovila, da so v zgoraj navedenih aglomeracijah komunalne odpadne vode, ki se odvajajo v kanalizacijske sisteme, pred izpustom obdelane v sekundarnem postopku čiščenja ali v primerljivem postopku v skladu s členi 4, 10 in 15 Direktive 91/271/EGS in Priloge I, točki B in D, k tej direktivi,
                              ni izpolnila obveznosti iz členov 3, 4, 10 in 15 Direktive 91/271/EGS o čiščenju komunalne odpadne vode ter iz Priloge I k tej direktivi;
                           
                        
                              —
                           
                           
                              Republiki Ciper naloži plačilo stroškov.
                           
                        
            
         Tožbeni razlogi in bistvene trditve
      
      
                  1.
               
               
                  Ker Republika Ciper ni vzpostavila integriranega in operativnega komunalnega sistema, ni spoštovala roka 31. december 2012, ki je bil določen z Direktivo 91/271/EGS o čiščenju komunalne odpadne vode (kakor je bil podaljšan s pogodbo o pristopu Republike Ciper k Evropski uniji) v štirih aglomeracijah, v katerih je populacijski ekvivalent večji od 10 000, kar zadeva zbiranje (člen 3) in zato obdelavo v sekundarnem postopku čiščenja komunalne odpadne vode (člen 4) ter naprave in nadzor, povezane s to obdelavo (člena 10 in 15).
               
            
                  2.
               
               
                  Ker Republika Ciper ni vzpostavila integriranega in operativnega komunalnega sistema, ni spoštovala roka 31. december 2012, ki je bil določen z Direktivo 91/271/EGS o čiščenju komunalne odpadne vode (kakor je bil podaljšan s pogodbo o pristopu Republike Ciper k Evropski uniji) v 27 aglomeracijah, v katerih je populacijski ekvivalent med 2000 in 10 000, kar zadeva zbiranje (člen 3) in zato obdelavo v sekundarnem postopku čiščenja komunalne odpadne vode (člen 4) ter naprave in nadzor, povezane s to obdelavo (člena 10 in 15).
               
            
         (1)  Direktiva Sveta z dne 21. maja 1991 o čiščenju komunalne odpadne vode (UL, posebna izdaja v slovenščini, poglavje 15, zvezek 2, str. 26).